
PRAEFATIO. 


More  consueto  est  tironis  medicinam  factitandam 
adituri  opusculum  de  rebus  medicis  conscriptum  in 
lucem  edere.  Verum  hoc  cum  multis  iisque  haud 
exiguis  difficultatibus  conjunctum  est,  quoniam  nova 
dicete  medicus  juvenis,  qui  experientia  caret,  non 
potest,  sententiasque  virorum,  in  medicina  practica 
longam  annorum  seriem  versatorum,  de  experientiis 
depromptas  impugnare  non  ausit,  nisi  qui  derideri 
velit:  itaque  diu  multumque  dubitavi,  ad  quam  rem 
animum  meum  adplicarem;  modo  hoc,  modo  illud 
consilium  cepi,  semperque  idem  mutare  cogebar, 
simul  animadverteram,  exponendo  proposito  vires 
meas  satisfacere  non  posse.  Tandem  mihi  venit  in 
mentem,  non  esse  necesse  fructus  uberes  de  opu- 
sculo a me  composito  capiantur,  sed  jam  sufficere, 
si  dissertatiuncula  mea  non  nihil  tantum  utilitatis 
adferat.  Verum  neque  lioc  me  omni  experientia 
destitutum  assequuturum  putabam,  quapropter  tale 


thema  me  oportebat  eligere,  in  quo  experientiae  non 
plane  essem  expers.  Idcirco  hydrocephalum  acu- 
tum, quem  pluries  tractari  vidi,  et  egomet  ipse  in 
policlinico  semel  curavi,  describendum  mibi  propo- 
sui. Nihilominus  autem  te,  lector  benevole,  hunc 

libellum  in  manibus  tuis  locans,  ut  finem  consilium- 

‘ * ' 

que  meum  humaniter  recorderis,  etiam  atque  etiam 
rogo. 


% 


Opiniones  medicorum  ante  acti  et  praesentis 
temporis  sunt  valde  diversae  de  hydrocephalo,  et 
difficile  est  intellectu,  utri  eorum  sententiam  rectam 
tulerint,  quum  ab  utraque  parte  viri  stent  experien- 
tissimi  et  doctissimi,  quibus  credi  possit. 

Alii  contendunt,  aquas  collectas  in  cerebro  in- 
flammatione antecedente  exsistere,  alii,  lias  esse  in 
causa:  quo  facto  opiniones  sibi  adversae  inter  me- 
dicos ortae  sunt,  indeque  facile  intellectu  est,  cur 
Weikard  ejusmodi  morbum  exsistere  plane  nega- 
rit,  cujus  quidem  opinatio,  ut  par  erat,  rationibus 
experientiisque  refutata  est  a medicis  nostrae  aeta- 
tis, qui  iidem  et  de  hujus  morbi  descriptione  exa- 
ctiori ac  diligentiori,  et  de  curatione  ei  strictius  ac- 
commodata bene  meriti  sunt.  Quum  vero  multa  ab  eis 
discrimina  de  morbi  natura  facta  sint,  ea  statui,  quae 
experientia  his  viris  suggessit,  horumque  sententias 
conferre,  et  cum  pauxillo,  quod  vidi  equidem,  compa- 
rarc,  antea  vero  auctores,  qui  de  hydrocephalo  acuto 


10 


/ 


scripserunt,  enumerare*  ne  autem  limites  hujus  com- 
mentarioli transgrediar,  non  omnes  commemorabo, 
sedi  tantum  eorum  nomina  adferam,  qui  praecipuam 
niorbo  operam  navaverunt  et  observationes  memoria 
dignas  protulerunt. 

Auctoribus  pluribus  medicis  Hippo  cr  at  es  (1)] 
hydrocephalum  plane  cognosse  dicitur,  quod  Goe- 
lis  (2)  negat;  nonnulli  autem,  ut  Whytt  (3), 
Ackermann  (4),  Wendt(5),  eum  tantum  hydroce- 
plialum  chronicum,  nec  vero  illum  , saepius  citato 
in  libro  explicasse  dicunt;  Celsus  (6),  Aetius  et 
Paulus  A egi  neta  (7)  solummodo  hydrocephalum 
chronicum  cognoverunt,  quem  satis  observatum  suis? 
in  libris  exposuerunt.  Yesalius  Ettmullero  (8) 
auctore  primum  de  aquae  collectione  in  cerebro 
mentionem  fecisse  dicitur. 

Sennertus,  B o n e t u s , W i 1 1 i s i u s , Peti- 
tius,  Morgagnius,  etsi  valde  meriti  de  morbo- 


(1)  Hi  pp,  de  morbis  lib.  II.  sect,  5.  edilion.  Foesii. 

(2)  Giilis  iiber  die  liitzige  Gehirmvassersuclit.  Wien  1820. : 
pag.  107. 

(3)  Wliytt  in  Tissots  Nerve nkrankh.  T.  III.  p.  65. 

(4)  Ackermann  opera  practica,  Uebersetz,  pag.  663. 

(5)  G.  W e n d t’s  Beobaclitungen  und  Beinerk.  tiber  die  bit- 
zige  Gebitnwassersncbt.  Leipz.  1823. 

(6)  Celsus  libr.  IV.  cap.  2. 

(7)  Paul.  Aeginet.  Lib.  V.  cap.  3.  et  bistoriarum  med. 
liistoria  XIII,  Venetiis  1621, 

rum  explicatione  ac  descriptione,  observationes  qui- 
dem de  hydro  cejdialo  acuto  suis  in  operibus  reli- 
querunt, attamen  discrimen  inter  illum  et  hydroce- 
plialum  acutum  videntur  non  satis  Intellexisse. 
IVostris  temporibus  peritissiini  medici  diligenter  et 
studiose  observarunt,  et  lucem  clariorem  de  hydro- 
cephali  acuti  natura,  causis  et  de  curandi  methodo 
accenderunt,  qua  re  Weikardii  opiniones  et  alio- 
rum medicorum  exstinctae  sunt. 

Primum  Joannes  Paisley  (1)  (1733)  hy- 
droceplialum  acutum  tractatu  suo  accurate  exposuit; 
deinde  Robertus  Whytt  (2)  (1768)  dissertatio- 
nem de  hydrocepbalo  interno  edidit,  in  qua  pul- 
suum modificationes  in  morbi  decursu  illustravit. 
Alii  vero  scriptores  sunt:  Fothergillius  (3), 

4 

Huck,  Th  omson,  R u sh  (4)  et  Ludwig,  (5) 
qui  ultimus  dissertationem  inauguralem  exaravit, 
iu  qua  de  omnibus  huc  pertinentibus  rebus  ad  tem- 


(1)  A.  Hydroceplialus  with  remarkable  symptoins  by  John 
Paisley  inedic.  essays.  Edinb.  T.  III.  pag.  335. 

(2)  Robert  Whytt  uber  die  Geliirnwassersucht.  In  des- 
sen  siimmtliclien  ziir  practisch.  Arzneiuissenscliaft  geliOrigen 
Schriften.  Leipz.  1771.  V.  Vol.  p.  662. 

(3)  Medicinal  observations  and  inquiries,  Vol.  IV.  1772. 

(4)  Rus  lis  Bemerkungen  uber  die  Ursaulien  und  Heilart 
des  innern  Wasserkopfes.  In  der  Saminlung  auserlesener  Abhand- 
lungen  fur  pracl.  Aerzte.  Vol.  XVII.  p.  487. 

(5)  Lu  dwig.  Dissert,  inaugurajis  de  hydrope  cerebri  pue* 
rorum,  Lipsiae  1774. 

pus'  usque  suum  observatis  commemoravit.  Porro* 
Odier(l),  Quin  (2),  qui  morbi  naturam  inflamma- 
toriam rite  explicavit.  Nostri  saeculi  scriptores  * 
sunt  Cheyne(3)  et  I.  Coi  n det  (4);  inter  Ger- 
manos excelluerunt  Hopfengaertner,  qui  morbi' 
sedem  solo  in  systemate  nervoso  posuit,  imprimis  * 
remedia  excitantia  ad  eum  debellandum  commen- 
dans; deinde  B a a d er,  dePortenschla  g (5),  Loe- 
benstein-L o ebel  atque  alii;  Formej-  (6)  vero 
scriptionem  edidit,  qua  methodum  antiphlogisticam 
ad  hydrocephalum  acutum  curandum  ceteris  prae-’ 
ferendam  esse  edocti  sumus  ; Goelis  autemi 
monographiam  edidit  experimentis  multis  ornatam,, 
per  cadaverum  sectiones  magis  comprobatis.  Po- 
stremo nonnulli  scriptores  Franco-Gallici , e.  c. 
J adelot  (7),  Ba  umes  (8),  Bou vier,  Ducasse, 


(1)  Odiers  medie,  cliirurgisclie  Abliandlungen  von  derWas- 
sersuchl  der  Gelrirnkaminern,  In  der  Sammlung  auserlesener 
Abliandlungen  f.  pract.  Aerzle.  Vol.  IX.  p.  320. 

(2)  Quins  Abliandlungen  ueber  die  Geliirnwassersuclit  a.  d. 
Engl.  iiberselzl  v.  Micliatllis.  Leipz.  1792. 

(3)  I.  Cheyne.  Versucli  uber  den  acuten  Wasserkopf.  a. 
d.  Engl.  iiberselzl  v.  Mueller.  Bremen  1809. 

(4) Memoire  sur  1’hydrencepliale,  ou  ceplialile  interne  livdren- 
cephalique  par  I.  F.  Coindet,  Paris  et  Ge'nere  1817. 

(5)  Von  Portensclilag-Lederinayer  iiber  den  TVas- 
serkopf.  Wien.  1812. 

(0)  L.  Formey  yon  der  JVassersuclit  der  Gehirnliiililen, 

(7)  Journal  de  medicine,  cliirurgie  et  pliarraacie.  1806. 

(8)  Annales  de  la  societd  de  medicine  de  IVIontpellier. 

Cloquet,  observationes  suas  et  animadversiones 
in  ephemeridibus  rerum  medicinalium , huc  et  illuc 
lispersas,  proposuerunt.  Haec  fere  sunt,  quae  de 
icriptis  commemorari  imprimis  necesse  habui  $ nunc 
gitnr  ad  morbi  definitionem  et  divisionem  genera- 
;im  exponendam  transire  liceat. 

Hydrocephali  nomen,  a Graecis  vocibus  vdcoq, 

. c.  aqua,  et  xecputy,  i.  e.  caput,  derivatum,  haud 
laturalem  humoris  serosi,  vel  sero-lymphatici,  vel 
jurulenti  in  capite  collectionem  designat,  qui  im- 
permixtus, aut  interdum  cum  aliis,  e.  g.  puriformi 
fluido  mixtus,  diversis  in  capitis  locis,  ut  in  cerebri 
substantia,  in  ejusdem  ventriculis,  aut  inter  raem- 
iranas  cerebri  externas;  tum  etiam  extra  cranium 
inter  capitis  tegumenta  invenitur,  unde  hydrocepliali 
liflerentiae.  In  liydroceplialo  externo  iluidum 
extra  cranium  aut  inter  cranium  et  pericranium, 
mt  inter  pericranium  et  galeam  aponeuroticam,  aut 
inter  galeam  aponeuroticam  et  cutem  invenimus; 
contra  in  bydrocephalo  interno  intra  cranium  aut 

• s 

in  substantia  cerebri,  aut  in  ejusdem  ventriculis, 
aut  inter  ejus  membranas.  Utrumque  autem  genus 
etiam,  quanquam  raro,  conjunctum  est,  et  tum  hy- 
drocephaltis  nominatur  complicatus. 

P.  Frank  hydroceplialum  statuit m eningeum, 
ubi  secretio  aquae  aut  alieni  humoris  non  in  cere- 


(1)  Epitome  de  xnorb,  homin.  curand,  Libr,  VI.  pag.  162. 

bri  substantia , sed  aliis  in  capitis  interni  locis 
jam  memoratis  collecta  est;  et  hydr.  encephalo- 
dem,  ubi  ea  in  cerebri  substantia  ipsa,  aut  in  ejus 
ventriculis  invenitur. 

Si  totum  cerebrum  hoc  fluido  est  impletum,  hy- 
drocephalum  universalem,  si  tantum  una  pars, 
hydrocepbalum  partialem  nominamus.  Observa- 
tiones nos  docuerunt,  non  semper  ejus  causam  ca- 
piti insidere,  sed  aliis  etiam  partibus  dissitis,  ex 
quarum  consensu  caput  afficiatur,  indeque  alia  divi- 
sio orta  est:  in  idiopathicum,  symptomaticum,  con- 
sensualem  et  metastaticum.  — Peculiaris  capitis 
architectura , modo  ingenita  illa,  modo  acquisita, 
saepe  causa  bydrocephali  est,  nec  raro  plures  in- 
fantes unius  familiae  huic  malo  succumbunt. 

i _ ; ' * 

Maxime  quidem,  sed  non  semper  hydrocephalus 
aetatis  infantilis  et  puerilis  morbus  est,  nam  nonnulli 
scriptores  temporis  praeteriti  et  recentioris  enarrant, 
aetate  provectiores  quoque  in  hoc  malum  incidisse. 
Ante  decimum  mensem  post  partum  morbus  non 
facile  apparet,  decimo  mense  incipit  frequentior  fieri, 
suum  Ijuasi  maximum  inter  annum  quartum  et  septi- 
mum assequitur,  intrante  pubertate. 

Quod  morbi  ducationem  attinet,  contendi  licet, 
eum  in  universum  vigesimum  quartum  diem  non 
excedere.  Omnia,  quae  ad  caput  congestiones  pro- 
vocant, morbum  illum  efficere  queunt,  voluti  vehe- 
mens  involutio  lactentium,  morborum  processus,  qui 

n cerebri  vicinitate  sedent  et  cum  congestione 
conjuncti  sunt,  dentitio,  affectio  cafarrhalis,  spe- 
jjfica  cerebri  irritatio,  praematura  ad  studium  inT 
;entio,  abusus  narcoticorum  remediorum,  e.  g.  opii, 
rehemens  calor  ad  caput,  e.  c.  si  infantes  apud  for- 
lacem  jacent,  et  portantur  in  solis  ardore  capite  non 
)btecto. 

Facile  commutari  potest  hydrocephalus  cum 
ebri  catarrhali,  dentitione  difficili,  helminthiasi,  et 
ebri  intermittente  comatosa.  Febris  catarrbalis  dif- 
fert horripilatione  vesperi,  sequente  calore,  oculo  • 
njecto,  secretione  pituitosa  e naribus,  incitatione  ad 
ussim  et  expectoratioue  ac  deficientibus  reliquis 

" i 

symptomatibus  hydr.  acuti.  — Hydr,  acutus  a den- 
itione  difficili  symptomatibus  topicis  discrepat,  gin- 
giva rubefacta,  fervida,  cum  propriis  albis  valvulis, 
salivatione,  deficientibus  capitis  affectionibus;  ab 
lelminthiasi  habitu  scrofuloso,  magna  inflatione  ab- 
lominis,  quod  in  hoc  morbo  introrsum  tractum  aut 
collapsum  est,  deficientibus  doloribus  et  denique 
vermibus  excretis. 

SYMFTOMATOLOGIA. 

Tria  stadia  discernimus:  stadium  irritationis, 
transsudationis  ct  paralyticum;  interdum  prodromo- 
i’um  stadium  antecedit,  quod  saepe  tantum  per  non- 
nullas horas,  saepe  per  plures  dies  perdurat,  sed 

nulla  symptomata  characterica,  i.  e.  hydrocephalo 
propria  praebet.  Infantium  habitus  animi  laetus  om- 
nino in  difficilem  convertitur  sine  ulla  causa  mani-  • 
festa,  hilaritas  in  tristitiam  commutatur,  morosi, 
male  contenti,  perirati  immorigeriquc  fiunt,  si  ante 
bene  morati  fuerunt.  Infans  inter  ambulandum  in 
plano  facile  cadit,  passibus  magnis  means,  pedes  hoc 
modo  ponere  solet,  quasi  scalam  ascendere  i elit. 
Mox  infans  sanguinis  congestionem  ad  caput  patitur, 
loquelam  jam  callens  de  capitis  gravitate  et  verti- 
gine, praesertim  si  lecto  insidet,  aut  in  hoc  se  eri- 
git, aut  si  ab  uno  ad  alterum  latus  movetur,  que- 
ritur. Color  faciei  saepe  mutatur,,  modo  rubor, 
imprimis  si  sanguinis,  congestiones  caput  petunt, 
modo  pallor  inconsuetus  conspicitur.  Oculus 
nidorem  amittit  vel  excipit  ruborem,  quem  inde 
lucis  aversatio  consequitur;  organorum  porro  laesio 
digerentium  sui  signa  exhibet,  ciborum  appetentiam 
nempe  perturbatam  et  minutam,  intestinorum  segni- 
tiem, vomituritiones  et  vomitum,  imprimis  decubitu 
horizontali  relicto.  Urina  parca,  lactea,  alvi  obsti- 
patio, excrementa  coloris  varii  et  muco  commixta. 
In  superficie  bracchii  externa  spectantur  papulae 
albae  et  siccae,  quae  cutis  colorem  non  inquinant. 
Pulsus  aliquantum  frequens,  irregularis,  interdum 
intermittens.  Non  semper  omnes  prodromi  ante- 
cedunt, imo  interdum  etiam  omnes  deficiunt,  ubi  su- 
bito stadium  inflammatorium  obrepit. 


« 

I.  Stadium  inflammationis  s.  irritationis 

s.  initu. 

Hoc  stadium  characterem  inflammatorium  plane 
istendit.  Manus  capiti  imposita  calorem  magnopere 
metum  sentit,  capitisque  dolorem  ab  altero  latere 
n alterum  tendentem,  omnique  corporis  motu  in- 
ensum  aeger  verbis,  si  quae  facere  jam  potest,  de- 
cribit;  loquela  adhuc  carens  manum  ad  caput  et 
iculos  movet,  tanquam  si  quid  ab  bis  abstergere 
elit;  facies  rubescit,  arteriae  carotides  et  tempora- 
es  imprimis  inter  exacerbationem  pulsant,  calor 
apitis  augetur.  Oculi  sponte  lacrimantes,  alte  in 
•rbita  siti  ob  adauctam  retinae  sensibilitatem , pal- 
>ebris,  quae  oedematose  tumescunt,  ad  dimidiam  par- 
em clauduntur;  pupilla  fere  semper  contracta,  in- 
erdum  vero  dilatata  conspicitur.  r Inquietudo  est 
naxima,  inter  somnum  deliria  et  dentium  stridor, 
x eo  autem  - excitatus , aegrotulus  illico  ejulatum 
uic  morbo  proprium  edit.  Siccitas  et  pruritus  in 
laribus,  quas  aegrotans  scalpit  veluti  is,  qui  ver- 
nibus  excruciatur;  digestio  summopere  perturbata 
st,  lingua  et  alba  et  sicca,  atque  ciborum  appe- 
entia  omnino  deficit,  bibendi  cupiditas  tantum  inter 
xacerbationem  ad  potum  sumendum  invitare  solet; 
'ausea,  vomituritio  et  vomitus,  qui  ter,  quater  vel 
exies  intra  viginti  et  quatuor  horas  excitantur, 
^piimis  vero  per  omnes  cibos  ac  potus  ventriculo 

ingestos,  motione  ct  situ  erecto  corporis  augentur. 
Sputorum  materia,  quae  coloris  respectu  cum  de- 
cocto ex  spinacia  et  fuligine  parato  comparanda 
est,  foetidum  habet  ociorem.  Abdomen  intumescit, 
regio  epigastrica  tensa  persistit,  et  pressa  dolet; 
alvi  obstructio  ita  pertinax  est,  ut  omnia  fere  modo  i 
purgantia,  imo  fortiter  agentia,  e.  g.  drastica,  ad: 
eam  solvendam  non  sufficiant.  Urinae  secretio  valde 
imminuta  est,  et  sedimentum  album  ostendit.  Pulsus- 
est  parvus,  frequens  atque  irregularis,  nonnunquam 
intermittens,  cujus  acceleratio  inter  exacerbationem 
talem  ad  gradum  evehitur,  ut  pulsationes  ipsae  in- 
numerabiles fiant;  nec  minus  respiratio  accelerata 
et  anxia,  spiritus  odoris  gravioris  spargens  per- 
ficitur. 

% 

II.  Stadium  exsudationis  s.  fastigii  s. 
torporis  Frankii. 

Antecedentis  spatii  symptomata  inflammationis 
characterem  prae  se  ferebant}  in  hoc  vero  sensibii 
litatis  exaltationem  nimis  imminutam,  imo  fere  de- 
letam offerunt.  Acgrotulus  sine  motione  in  posi- 
tione dorsali  jacet,  plerumque  in  situ  obliquo  caput 
retrorsum  tractum,  quod  in  lectum  torquet;  saepe 
manus  ad  caput  et  nasum  admovet,  et  digito  os  na- 
resque cavat;  si  hoc  statu  soporoso  excitatur,  nullo 
dato  responso  in  soporem  rejicitur.  Oculi,  qui  sunt 

semiclausi,  contorquentur  et  in  unam  directionem 
defixi  persistunt;  pupilla  maxime  dilatata  contra 
lucem  insensibilis,  et  motus  osciliatorios  adversus 
luminis  impetus  producit;  visus  est  fallax,  objecta 

0 

minora  ante  oculos  posita  aut  non  cognoscuntur, 
aut  duplicia  conspiciuntur;  vultus  est  torvus  atque 
affixus.  Auditus  etiam,  in  primo  ille  stadio  non  raro 
calde  auctus,  est  deletus.  Lingua  sicca,  muco  albos 
sordido  ct  fusco  tegumento  est  obtecta,  nihilominus 
infans  postulat  cibos,  quos  insigni  cum  cupiditate  de- 
corare solet.  Cutis  est  sicca,  saepe  tecta  exanthe- 
mate Formeyniano,  quod  parvis  aut  rubris,  aut  livi- 
dis papillis  maxime  in  facie,  aliquando  vero  etiam 
n tota  Cute  apparet;  obstructio  alvi  est  sine  tenso 
uflatoque  abdomine,  alvinae  vero  dejectiones  laxan- 
ibus  promotae  sunt  fuscae,  subnigrae,  glutinosae, 
ieu  argillaceae,  odorem  acidum  atque  putridum  ex- 
lalantes;  urina  est  modo  spastice  retenta,  aut  invo- 
untarie  profluit  et  sedimentum  album  format;  pul- 
>us  valde  tardus  est  et  vix  quadraginta  - quinqua- 
;inta  ictus  facit.  Nec  constat  spatium  stadii,  saepe 
?nim  tantum  per  paucas  horas,  saepe  vero  etiam 
jer  octo-decem  dies  durat. 


III.  Stadium  paralyticum  s.  lethale. 

Humor,  qui  in  hoc  stadio  omnino  cerebrum 
-xplei,  hoc  stadium  inducit  et  secutn  mortem  affert. 

Pulsus  frcquentissimus,  celer,  filiformis  fit  sempei 
magis  inaequalis  et  intermittens,  extremitates  modd 
frigescunt,  modo  calescunt,  oculi  semiaperti  et  im- 
mobiles sunt , pupilla  valde  dilatata  nullam  reactio- 
nem contra  lucem  ostendit,  in  fronte  et  genis  appa. 
rent  maculae  rubrae  fugaces,  labia  sicca  et  saep< 
in  latus  alterum  retracta  sunt,  sitis  magna  esse  videt 
tur,  quippe  potulenta  porrecta  raptim  absorbentur 
ob  spasticam  vero  pharyngis  contractionem  statin, 
rejiciuntur,  lingua  sordida,  aspera  et  fissa  est.  Alvun 
fluida  et  nigricans  aegro  invito  decedit;  urina, 
vel  missio,  aegro  nesciente  nolenteque,  vel  retentio 
spastica.  Convulsiones  denique  prorumpunt  ut  plu 
rimum  unius  lateris  adhuc  calentis,  altero  jam  piam 
resoluto  et  calore  privato,  nec  minus  illae  oculis  e 
faciei  parcunt,  sub  quibus  convulsionibus  plus  mi 
nusve  durantibus  mors  intrat. 


PROGNOSIS. 

Judicium  dc  vita  servanda  pendet  potissimam 
ab  hisce  momentis: 

I.  a dispositione  diversa  in  diversis  infantibus, 

II.  a vi  et  indole  noxarum  externarum, 

III.  a praesentia  aut  absentia  conditonmn  mor 

bosarum  cerebro  vicinarum, 

IV.  a celeritate  decursus. 

SECTIO. 

Mors  si  stadio  irritationis  aegrotis  supervenit, 
haec  obvia  fiunt:  dissectis  cranii  ossibus  diploe 

isanguine  oppleta,  imo  livida  quandoque  apparet, 
cerebrum  ex  cavo  prosilit  quodammodo  firmitate 
•insolita  praeditum;  substantia  grisea  vasis  sangui- 
neris sanguine  refertis  rubescit,  substantia  medulla- 
ris colore  induta  est  rosaceo,  ita  ut  in  planitie  ejus 
dissecta  multa  sanguinis  puncta  conspiciantur.  Sin 
Ptadio  secundo  de  vita  excedunt  aegroti,  serum  re- 
oeritur  non  solum  inter  membranas  cerebri,  sed 
eliam  in  ventriculis.  Systema  commissurarum  fere 
Jtnollitum  est  mutationibus  structurae  nullis. 

THERAPIA. 

Cura  ut  justis  indicationibus  respondeat,  pro- 
bhylaxin  ante  omnia  respici  oportet.  In  iis  enim 
gentibus,  quibus  dispositio  quaedam  hydrocephali  he- 
editaria,  vel  quibus  cranii  forma  singularis  illa 
iropria  est,  quae  hydrocephalo  acuto  opportunitatem 
•raebct  quam  maximam,  medici  est  nulla  non  ten- 
are,  ne  morbus  ille  gravissimus  periculique  plenis- 
«mus  inde  originem  ducat.  Quem  in  finem  quam- 
n«am  Persae  infantes  ita  collocare  soliti  sunt,  ut 
put  eorum  inter  somnum  aqua  irrigaretur,  quo 
«orbi  evolutionem  evitarent,  nihil  tamen  de  prohi- 

lien  do  bydrocejihalo  ab  iis  nobis  traditum  est.  Ne- 
que est  igitur,  unde  majore  jure  frequentiam  morbi, 
de  quo  agimus,  multo  insigniorem  nostris  tempori- 
bus prae  prioribus  eruamus,  quam  placito  Hu flan- 
di i,  qui  eruditionem  ingenii,  nunc  temporis  nimis 
quodammodo  fotam , inprimis  accusandam  esse 
* censebat.  Quam  sententiam  sequitur,  diaetam 
et  corporis  et  animi  justo  modo  quum  in  genere 
dirigendam,  tum  vinculis  quibusdam  restringendam 
esse  apud  eos  infantes,  qui  ceteris  ingenio  antecel4 
lant. 

Praeterea  caput  quam  maxime  semper  sei-vetui 
frigidiusculum, tum  una  extremitates  calorem  accipian 
necessarium.  Quod  consilium  ut  re  vera  consequa 
mur,  nimium  solis  tornacumve  calorem  caveant 
abstineant  a potionibus  somniferis,  narcoticis  potissi 

mum,  accurate  observetur  periodus  dentitionis,  atqu» 

evitetur  quam  diligentissime  alfectio  quaedam  ca 
tarrbalis,  ne  unquam  denique  cessaverint  secretione, 
sive  cutis  sive  tractus  intestinalis. 

Quae  antea  diximus  licet  summa  sint  gravitate 
tamen  indicatio  morbi,  utpote  quae  copia  sola 
sufficiendi  suppeditata  fere  sit,  majorem  in  usur 
practicum  vim  sibi  arrogat.  Est  autem  diveisa  sc< 
eundum  stadia  diversa;  primo  enim,  quod  irritatio 
nis  fere  esse  arbitrantur,  methodus  antiphlogistic» 
una  cum  derivatoria  instituatur  neccsse  est,  ita  qui 
dem,  ut  quam  modo  'diximus  antiphlogistica  coii 

sentanea  sit  vehementiae  morbi  , viribus  , ae- 
tati aegroti.  Itaque  missio  sanguinis  fiat  plerum- 
que localis,  raro  universalis  eaque  apud  infantes 
satis  adultos  sanguine  abundantes,  symptomatibus 
una  ferocissimis.  Sin  hirudines  ad  cranium  .appli- 
cantur, locus,  qui  ad  propositum  maxime  quadret, 
alius  traditur  ab  aliis  auctoribus.  Petro  Frankio 
enim  auctore  praestat  locis  reliquis  spatium  ad 
utrumque  latus  radicis  nasi  situm,  dum  alii  sua- 
dent, ut  temporibus  hirudines  apponantur,  qua  in  re 
laesionem  arteriae  temporalis  hirudinibus  fortasse 
obnoxiae  arcendam  esse  opinatur.  Etiam  efficacio- 
remet  magis  convenientem  eum  locum  habet,  quo  emis- 
saria Santorini  ad  suturam  mastoideam  prodeant. 
In  prima  sanguinis  detractione  quum  tota  fere  sa- 
lus posita  sit,  neque  ulla  fere  restet  spes  horis  vi- 
ginti  qua  tuor  elapsis  , postquam  deciderunt  hirudi- 
nes, sanguis  ut  quam  diutissime  profluat,  diligenter 
curetur.  Praeterea  medicamina  praecipienda  sunt 
ea,  quibus  impetus  sanguinis  ad  locum  affectum 
quam  maxime  fieri  potest  defendatur.  Cui  rationi 
congruunt  situs  corporis  aut  erectus  aut  obliquus, 
fomentationes  capitis  tonsis  capillis  Schmucke- 
riana  e aut  glaciales.  Dein  neutiquam  omittenda  me- 
dicamina, quibus  derivatio  fiat  sanguinis  iu  tubum 
intestinalem,  renes,  cutem,  omnes  uno  ore  conte- 
stantur; in  cute  enim  sanguis  accumulatur  et  reti- 
netur quodammodo  sinapismis  ad  suras  plantasve 

pedum  appositis;  incitatur  tubus  intestinalis,  secre- 
tiones ejus  augentur,  calomelanos  tanta  dosis  pro- 
pinatur, ut  sedes  peculiares  illae  provocentur  co- 
piosae. Nam  prosunt  sedes  illae  tantummodo,  si 
aerugineae  odore  sunt  singulari,  indole  caustica 
vel  irritante  potius,  quum  nullam  fere  utilitatem  af- 
fert diarrhoea  aquosa,  mucosa,  coloris  illius  inops, 
< tam  dolorosa,  ut  extremitates  inferiores  ventris  at- 
trahantur. Verum  enimvero  ne  modum  diarrhoea 
excedat,  neve  vires  prosternantur,  medicamina  mu- 
cilaginea,  oleosa,  in  usuin  vocanda  sunt;  renes 
ut  ad  majorem  actionem  stimulentur,  digitalis  por- 
rigatur sive  pulverata  cum  calomelane  juncta,  sive 
aqua  fervida  infusum  ex  illa  paretur.  Potus  sit 
aut  aquosus,  aut  decoctione  vegetabilium  substan- 
tias minime  nocuas  continentium  compositus.  Ete- 
nim quemadmodum  irritamenta  quaelibet,  v.  c.  sen- 
suum caute  prohibenda  sunt,  ita  eadem  regula  suo 
certo  jure  de  potu  praecipi  potest. 

Transsudatio  quum  jam  oborta  est,  cura  raris- 
sime faustum  eventum  procreare  valet.  Neque  eo 

minus  adfirinatum  est  contra  troelis  auctorem, 

\ 

alioqui  maxime  spectabilem,  nullam  methodum  tain 
inutilem  esse,  unde  sanatio,  reliquiis  quanqunm  in- 
sanabilibus, procedere  non  possit.  Imo  natura  ipsa 
nonnunquam  post  transsudationem  perfectam  insi- 
gnem sanandi  conatum  facit,  profluvium  seri  dico 
ex  aure  vel  naribus  effectum,  symptomatibus  pres- 

■ sionis  in  cerebrum  antea  obviae  paulatim  una  eva- 
nescentibus, quamvis  neutiquam  sit  inficiandum, 
eventu  ratione  illa  progenito  spem  medici  haud 
raro  falli  (1). 

Quum  autem  necesse  sit,  medicum  in  morbis 
curandis  naturam  imitari,  stadio  secundo  evacuan- 
tia praescribenda  sunt,  eaque  quae  secretiones  ita- 
que resorptionem  exaggerare  valent,  ratione,  qua 
exsudatum  sese  formaverit,  nunquam  neglecta. 
Consilio  illi  respondent  inunctiones  ope  ungt.  ci- 
nerei institutae,  cum  ungt.  Digitalis  vel  ungt.  Kal. 
hydroiodici  (vel  oleo  Juniperi,  oleo  Terebinthinae, 
siquidem  omnia  irritationis  symptomata  disparue- 
runt). Renum,  cutis  externae  secretiones  stimulen- 
tur usu  digitalis  cum  chloro  vel  aceto,  infrictionibus 
medicamentorum,  quae  Terebinthinam  vel  Scillitin 
complectuntnr,  in  renum  regionibus.  Derivatio  per 
tractum  intestinalem  efficienda  aptissime  paratur  cly- 
steribus ex  infuso  Rd.  Rliei,  vel  Elcctuario  lenitivo 
aut  solo,  aut  salis  cathartici  copia  idonea  adjecta  ; 
praeter  ea,  quae  jam  enumeravi  medicamina,  haud 
raro  resorptioni  incitandae  commendatur  infusum 
Arnicae,  qnanquam  equidem  libere  confiteor,  Arni- 


(1)  Quanta  sit  in  vitam  aut  servandam  aut  exstinguendam 
auctoritate  celeritas,  qua  gressio  in  cerebrum  exoriatur,  liydroce- 
ceplialo  clironico  potissimum  colligi  licet . quippe  infantes  illo  la- 
borantes pondus  incredibile  fere  in  cerebro  sustinere  valent,  vale- 
tudine haud  admodum  laesa  quandoque. 

cam  proposito  illi  parum  consentaneam  mihi  vi- 
deri. Primum  enim  Arnica  in  classem  remediorum 
illorum  refertur,  quorum  ope  actio  cordis  incitatur ; 

J-  dein  tantum  abest,  ut  secretiones  adaugeat,  ut  ra- 
dix Arnicae  potissimum  obstructionem  alvi  produ- 
cere queat.  Cutis  secretio  ut  reservetur,  balnea 
tepida  administrentur,  in  quibus  caput  infantis  aqua 
glaciali  obtegatur,  neque  negligantur  vesicatoria  ad 
cutem  applicata. 

Quando  propositum  remediis,  quae  supra  cita- 
vimus, non  assequimur,  contra  rem  male  cessuram 
esse  e symptomatibus  colligi  licet,  Schoenlein 
suadet,  ut  sepositis  remediis  fortioribus  iisque,  qua^ 

i 

ex  ejusdem  sententia  nihil  valent,  nisi  dolores  mo- 
lestiasque infantis  reddere  vehementiores,  his  potis- 
simum utamur,  quibus  convulsiones  adspectui  pa- 
rentum ingratissimae  removeri  possint,  quorum  nu- 
mero adscribit  Moschum,  siquidem  glutire  adhuc 
possunt  infantes,  sin  minus,  infusum  Valerianae 
cum  castoreo  per  anum  injectum. 

Restat,  ut  superfusionum  frigidarum  mentio 
liat;  nos  igitur  eam  tenemus  sententiam,  ut  censea- 
mus, superfusiones  frigidas,  postquam  remedia  supra 
laudata  irritantia  sese  praestiterint,  ita  administran- 
das esse,  ut  capiti  infantis  ad  superiorem  colli  partem 
in  balneo  tepido  versantis  aqua  frigida  ex  vase  apto 
infundatur,  donec  signa  quaedam  reactionis  in 
conspectum  veniant.  Qua  re  perfecta  infans  in  cu- 

bili  reponatur,  velamentis  calefactis  involvendus. 
Jam  vero  infans  quum  sudore  afficitur,  eoque  con- 
tinue aquoso  super  totum  corpus  disperso,  tum  in- 
ter stragula  remaneat  et  diligenter  observetur.  Nam- 
que quo  tempore  signa  reactionis  evanescere  coe- 
perunt, sudor  igitur  remittitur,  sopore  infans  de- 
nuo  corripitur,  eo  confestim,  quae  supra  a nobis 
laudatae  sunt  superfusiones,  repetendae  et  quamdiu 
supra  ordinatum  est,  continuandae  sunt.  Quinam 
ex  superfusionibus  exspectari  possit  eventus,  equi- 
dem tiro  artis  medicae  nondum  expertus  sum;  at- 
tamen quum  a praeceptoribus  aliisque  viris  sum- 
mopere de  re  medica  meritis  illae  fausto  cum  suc- 
cessu in  usum  vocatae  tradantur,  facere  non  potui, 
quin  eas  commemorarem.  Indicationi  symptomati- 
cae ut  satis  fiat,  catheterem  in  vesicam  induci  uri- 
natnque  hac  ratione  propelli  aeque  oportet,  ac  de- 
cubitum quam  aptissime  evitari. 


Ego  Guilelmus  Aemilius  Theodorus 

■ 

Alexander  Kierscb,  confessioni  evangeli- 
cae  addictus,  Lignitii,  Idibus  Septembribus  a. 
liuj.  saeculi  decimo  quarto,  patre  natus  sum  Fri- 
d e r i c o , matre  E 1 i s a b e tli  a e gente  31  a r s c h- 

ner,  quos  parentes  optimos,  dilectissimos  huc- 

' ™ 

usque  vivos  animo  intimo  laetor.  Primis 
literarum  elementis  imbutus,  Academiam  eque- 
strem Lignitiensem,  quae  t,  t.  sub  auspiciis 
Viri  doctissimi  Becher  florebat,  adii. 
Anno  b.  s.  XXXVII.  testimonio  maturitatis 
ornatus  in  almam  literarum  universitatem 
Vratislaviensem  me  contuli  et  ab  III.  Dr.  Bern- 
stein,  penes  quem  illo  tempore  fasces  aca- 

demici  erant,  civibus  universitatis  adscriptus, 
apud  111.  Dr.  Betschler,  t.  t.  decanum  or- 
dinis medici  maxime  spectabilem,  nomen  pro- 
fessus sum.  Ab  illo  tempore  interfui  hisce 

i 

lectionibus: 

III.  Be  n e di  ct  me  docuit  chirurgiam  ge- 
neralem et  specialem,  ophthalmiatricen,  fascias 
et  instrumenta  chirurgica  rite  applicanda,  nec 
non  operationes  in  cadaveribus  instituendas, 
cpii  idem  vir  praeclarus  in  clinico  chirurgico 
dux  et  praeceptor  benevolentissimus  mihi  fuit 
per  annum  unum ; 111.  Braniss  psjchologiam, 
111.  Fischer  chemiam  generalem  et  pharmaceu- 
ticam, 111.  Glocker  mineralogiam  g’eneralem 
et  specialem,  III.  Goeppert  botanicen  gene- 
ralem, floram  Silesiacam,  plantas  officinales, 
111.  Gravenhorst  zoologiam.  III.  Henschcl 
de  encjclopaedia  medica,  de  pathologia  gene- 
rali et  de  semiotice,  III.  Nees  ab  Esenbeck 
de  botanice  speciali  disserentem  audivi;  111. 
Otto  anatomen  corporis  humani,  anatomen 
comparatam  et  pathologicam,  historiam  foetus, 

methodum  sectiones  forenses  rite  instituendi 
eximie  mihi  demonstravit,  simulque  per  duo 
semestria  in  theatro  anatomico  moderator  et 
dux  mihi  exstitit  gravissimus;  111.  Poli I pky- 
sices  hodiernae  systema  mihi  exposuit,  III. 
Purkinje  physiologiam  corporis  humani  ex- 
perimentis illustratam  ingeniose  et  toxicolo- 
giam  mihi  explicuit,  111.  liem  er  de  thera- 
pia generali  et  speciali  disserentem  audivi. 
Idem  vir  summe  venerandus  in  exercitationibus 
clinicis  medicis  moderator  praeclarus  exstitit. 
III.  Rokowsky  de  amicitia  Ciceronis,  111. 

Thilo  logicen,  III.  Wendt  materiam  medi- 
cam mihi  disseruit. 

Anno  XXXIX.  universitatem  literariam 
Berolinenscm  Fridericani  Guilelmam  adii,  ubi 
ab  111.  Twesten,  t.  t.  rectore  magnifico,  in- 
ter cives  acadcmicos  receptus,  sub  auspiciis 
111.  Dr.  Hecker,  ordinis  medici  t.  t.  decani 
maxime  spectabilis,  huic  facultati  nomen  dedi. 
Ibidem  basce  Illustrissimorum  virorum  scholas 
frequentavi:  Ccl.  Klugc  de  arte  obstetricia, 


III.  o s a n n de  Germaniae  fontibus  soteriis. 
Exercitationibus  clinicis  interfui  medicis  Cei. 
Wolff,  chirurgicis  III.  Rust,  111.  Dieffen- 
bachj  obstetriciis  Cei.  Kluge,  policlinicis 
medico-  chirurgicis  Cei.  Triistedt  et  III. 
Os  an  11.  ' 

THE  &E  S. 

1.  Superfusiones  aquae  frigidae  cum  ma- 
ximo eventu  in  hjdrocephalo  acuto  com- 
mendandae sunt. 

2.  Aqnae  minerales  artificiales  et  naturales 
valde  discrepant. 

3.  In  explorandis  morbis  cordis  organicis 
stethoscopium  praebet  auxilium  anceps. 

4.  In  nonnullis  febris  nervosae  speciebus 
cbininum  sulpliuricum  maxime  juvat. 


